16.6.2023
MT
Il-Ġurnal Uffiċjali tal-Unjoni Ewropea
C 214/179 It-Tlieta 17 ta’ Jannar 2023
Emenda 14 Proposta għal regolament Premessa 30 Test propost mill-Kummissjoni (30)
Emenda
Bil-ħsieb li jiġi żgurat li l-awtoritajiet kompetenti jkunu jistgħu jipproċessaw b'mod korrett id-dokumenti sotto­ messi lilhom b'rabta mal-vjeġġ tal-iskart, huwa meħtieġ li jiġi stabbilit obbligu għan-notifikatur li jipprovdi traduzzjoni awtorizzata ta' dawn id-dokumenti b'lingwa aċċettabbli għal dawn l-awtoritajiet, jekk jitolbu dan.
(30)
Bil-ħsieb li jiġi żgurat li l-awtoritajiet kompetenti jkunu jistgħu jipproċessaw b'mod korrett id-dokumenti sotto­ messi lilhom b'rabta mal-vjeġġ tal-iskart, filwaqt li jiġi evitat piż amministrattiv żejjed, jenħtieġ li n-notifikatur jipprovdi notifiki, informazzjoni, dokumentazzjoni jew komunikazzjonijiet oħra bil-lingwa uffiċjali tal-Istat Membru tal-awtoritajiet kompetenti kkonċernati jew inkella bl-Ingliż.
Jenħtieġ li tiġi pprovduta traduzzjoni awtorizzata ta' dawn id-dokumenti b'lingwa aċċettabbli għal dawn l-awtoritajiet, jekk l-awtoritajiet kompetenti jitolbu dan, iżda biss f'każijiet debitament ġustifikati.
Emenda 15 Proposta għal regolament Premessa 31 Test propost mill-Kummissjoni (31)
Sabiex jiġi evitat tfixkil fil-vjeġġi ta' skart jew ta' merkanzija, minħabba nuqqas ta' qbil bejn l-awtoritajiet kompetenti dwar l-istatus ta' dan l-iskart jew il-merkan­ zija, jeħtieġ li tiġi stabbilita proċedura biex jiġi solvut tali nuqqas ta' qbil.
F'dak ir-rigward huwa importanti li l-awtoritajiet kompetenti jibbażaw id-deċiżjonijiet tagħ­ hom fuq id-dispożizzjonijiet relatati mad-determinazzjo­ ni ta' prodotti sekondarji u mat-tmiem tal-istatus ta' skart tad-Direttiva 2008/98/KE.
Jeħtieġ ukoll li tiġi stabbilita proċedura biex jiġi solvut in-nuqqas ta' qbil bejn l-awtoritajiet kompetenti dwar jekk jenħtieġ li l-iskart ikun soġġett għall-proċedura ta' notifika jew le.
Sabiex tiġi żgurata armonizzazzjoni aħjar madwar l-Unjoni tal-kundizzjonijiet li skonthom l-iskart jenħtieġ li jkun soġġett għall-proċedura ta' notifika, il-Kummissjoni jenħtieġ li tingħata s-setgħa wkoll li tadotta atti ta' implimentazzjoni li jistabbilixxu kriterji għall-klassifi­ kazzjoni ta' skart speċifiku fl-Annessi rilevanti ta' dan ir-Regolament, li jiddeterminaw jekk huwiex soġġett għall-proċedura ta' notifika jew le.
Barra minn hekk, sabiex jiġi evitat li l-iskart jiġi ddikjarat b'mod falz bħala merkanzija użata u biex tiġi pprovduta ċarezza legali, il-Kummissjoni jenħtieġ li tingħata s-setgħa li tadotta atti ta' implimentazzjoni li jistabbilixxu kriterji li jiddistingwu bejn merkanzija użata u skart, għal komoditajiet speċifiċi li għalihom tali distinzjoni hija importanti, speċjalment għall-esportazzjoni tagħhom mill-Unjoni.
Emenda (31)
Sabiex jiġi evitat tfixkil fil-vjeġġi ta' skart jew ta' merkanzija, minħabba nuqqas ta' qbil bejn l-awtoritajiet kompetenti dwar l-istatus ta' dan l-iskart jew il-merkan­ zija, jeħtieġ li tiġi stabbilita proċedura biex jiġi solvut tali nuqqas ta' qbil.
F'dak ir-rigward huwa importanti li l-awtoritajiet kompetenti jibbażaw id-deċiżjonijiet tagħ­ hom fuq id-dispożizzjonijiet relatati mad-determinazzjo­ ni ta' prodotti sekondarji u mat-tmiem tal-istatus ta' skart tad-Direttiva 2008/98/KE.
Jeħtieġ ukoll li jiġu stabbiliti kriterji għall-klassifikazzjoni ta' skart speċifiku fl-An­ nessi ta' dan ir-Regolament u tiġi stabbilita proċedura biex jiġi solvut in-nuqqas ta' qbil bejn l-awtoritajiet kompetenti dwar jekk jenħtieġ li l-iskart ikun soġġett għall-proċedura ta' notifika jew le.
Barra minn hekk, sabiex tiġi pprovduta ċertezza legali u jiġi evitat li l-iskart jiġi ddikjarat b'mod falz bħala merkanzija użata, jeħtieġ li jiġu stabbiliti kriterji li jiddistingwu bejn merkanzija użata u skart, għal komoditajiet speċifiċi li għalihom tali distinzjoni hija importanti, speċjalment għall-esportazzjoni tagħhom mill-Unjoni.